**ROMÂNIA (nu produce efecte juridice)\***

 **JUDEŢUL MUREŞ Inițiator**

 **MUNICIPIULUI TÂRGU MUREŞ PRIMAR**

 **SOÓS ZOLTÁN**

 **Nr.** **2105/42/16.01.2025**

**REFERAT DE APROBARE**

privind **actualizarea indicatorilor tehnico – economici, inclusiv anexa 1 privind descrierea sumară a investiției pentru obiectivul** ***„Reconversia funcțională și/sau reutilizarea unor terenuri și suprafețe abandonate și neutilizate din interiorul Municipiului Târgu Mureș”***

 Municipiul Târgu Mureș are în implementare proiectul „Reconversia funcțională și/sau reutilizarea unor terenuri și suprafețe abandonate și neutilizate din interiorul Municipiului Târgu Mureș”. Proiectul a obținut finanțare într-o primă etapă (etapa I) în cadrul Programului Operațional Regional (POR) 2014-2020, Axa prioritară 4, Prioritatea de Investiții 4.2 “Realizarea de acțiuni destinate îmbunătățirii mediului urban, revitalizării orașelor, regenerării și decontaminării terenurilor industriale dezafectate (inclusiv a zonelor de reconversie), reducerii poluării aerului și promovării măsurilor de reducere a zgomotului”.

Amplasamentul este situat în intravilanul municipiului Târgu Mureș, Calea Sighișoarei nr. 49, în suprafață de 37.744,00 mp.

Obiectivul general al proiectului este îmbunătățirea calității spațiului urban și a mediului natural prin reconversia funcțională a unui teren neutilizat și degradat din municipiul Târgu Mureș în spațiu verde de agrement, sport, sănătate, de petrecere a timpului liber pentru comunitatea locală.

Obiectivele specifice ale proiectului sunt reconversia și refuncționalizarea unui teren și crearea unui parc (spațiu verde) cu suprafața de 37.744,00 mp până la finalul implementării proiectului.

Având în vedere O.U.G. 36/17.05.2023 privind stabilirea cadrului general pentru închiderea programelor operaționale finanţate în perioada de programare 2014-2020, Instrucțiunile AM POR nr. 207, 208 respectiv Nota transmisă de ADR Centru -Nota OI nr. 47.732/21.12.2023, proiectul a fost aprobat ca și proiect ,,etapizat” (etapa II) în cadrul Programului PR Centru 2021-2027. Astfel, în data de 18.07.2024 s-a semnat Contractul de finanțare nr. 48/18.07.2024 pentru proiectul etapizat *„Reconversia funcţională şi/sau reutilizarea unor terenuri și suprafeţe abandonate și neutilizate din interiorul Municipiului Târgu Mureş”, cod SMIS 325011.*

Referitor la Contractul de Lucrări (Proiectare și Execuție) nr. 9/25.05.2021 încheiat cu SC CONSTRUCT MAPCOM, inclusiv actele adiționale încheiate, având în vedere finalizarea lucrărilor de execuție și faptul că valoarea finală a lucrărilor a crescut față de valoarea aprobată inițial prin HCL nr. 73/28.03.2019, ca urmare a aplicării coeficientului de ajustare în conformitate cu prevederile contractuale, supunem spre aprobare consiliului local noua valoare actualizată, conform Devizului general actualizat.

Având în vedere cele prezentate, propunem spre aprobarea Consiliului Local Municipal Târgu-Mureş, actualizarea indicatorilor tehnico – economici, inclusiv anexa 1 privind descrierea sumară a investiției pentru obiectivul „Reconversia funcțională și/sau reutilizarea unor terenuri și suprafețe abandonate și neutilizate din interiorul Municipiului Târgu Mureș”.

*Astfel:*

Indicatori tehnico - economici pentru obiectivul **,,*Reconversia funcțională și/sau reutilizarea unor terenuri și suprafețe abandonate și neutilizate din interiorul Municipiului Târgu Mureș”:***

1. Indicatori tehnico – economici maximali în conformitate cu Devizul General:

**Valoarea totală a obiectivului de investiții (lei fără TVA): 14.056.029,13 lei**

**Din care C+M (lei fără TVA): 9.408.225,72 lei.**

**Valoarea totală a obiectivului de investiții (lei cu TVA): 16.708.102,68 lei;**

 **Din care C+M (lei cu TVA): 11.195.788,61.**

 Șef Serviciu S.P.F.I, Director executiv Direcția tehnică,

 Ijac Dana ing. Racz Lucian

 Arhitect-Sef, Director executiv,

 Direcția Economică

 Miheț Florina Daniela Fodor Anca Maria

 **(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR**

**Consiliul Local al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2025**

privind **actualizarea indicatorilor tehnico – economici, inclusiv anexa 1 privind descrierea sumară a investiției pentru obiectivul „Reconversia funcțională și/sau reutilizarea unor terenuri și suprafețe abandonate și neutilizate din interiorul Municipiului Târgu Mureș”**

 ***Consiliul local al municipiului Târgu Mureş, întrunit în şedinţă ordinară de lucru,***

 **Având în vedere:**

Referatul de aprobare nr. 2105/42 din data de 16.01.2025 inițiat de Primar prin Direcția Tehnică, *privind actualizarea indicatorilor tehnico – economici, inclusiv anexa 1 privind descrierea sumară a investiției pentru obiectivul „Reconversia funcțională și/sau reutilizarea unor terenuri și suprafețe abandonate și neutilizate din interiorul Municipiului Târgu Mureș”;*

* Avizul favorabil al Direcției Economice;
* Avizul favorabil al Direcției Arhitect șef;
* Raportul de specialitate al Direcției Juridice, Contencios Administrativ și Administrație Publică Locală;
* Raportul Comisiilor de specialitate din cadrul Consiliului local municipal Târgu Mureș;

**În conformitate cu prevederile :**

* art. 2 lit. b, art. 5 alin.(1), lit. a, art. 7 alin (2), alin.(5) si alin.(6) din HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
* Instructiunea nr.1/2021 privind modificarea contractului de achizitie publică contractului de achizitie sectoriala/ acordului cadru
* Legii nr. 24/2000 privind normele de tehnică legislativă pentru elaborarea actelor normative, republicată;
* Art. 1 alin. (2) din Legea nr. 500/2002 privind finanțele publice locale, cu modificările și completările ulterioare
* Art. 44, alin. (1) si alin. (4) al Legii nr. 273/2006 privind finanțele publice locale, cu modificările și completările ulterioare;

În temeiul prevederilor art. 129 alin.(1), alin. (2) lit. „b”, alin. (4) lit. „d”, art. 134 alin (4), art. 139 alin. (1) art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare

**H o t ă r ă ş t e :**

**Art.1**. **Se aprobă** **actualizarea – indicatorilor tehnico-economici, inclusiv anexa 1 privind descrierea investiției pentru obiectivul *„Reconversia funcțională și/sau reutilizarea unor terenuri și suprafețe abandonate și neutilizate din interiorul Municipiului Târgu Mureș”,*** *conform devizului general anexat, astfel:.*

* **Valoarea totală a obiectivului de investiții (lei cu TVA): 16.708.102,68 lei, din care C+M (lei cu TVA): 11.195.788,61.lei.**

**Art.2.** Cu aducere spre îndeplinire a prezentei hotărâri se încredințează Executivul Municipiului Târgu Mureș, prin Direcția Economică, Direcția Proiecte cu Finanţare Internațională, Resurse Umane, Relații cu Publicul şi Logistică, Direcția Tehnică, Direcția Arhitect șef.

**Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.4.** Prezenta hotărâre se comunică:

 - Direcției Tehnice;

- Direcției Proiecte cu Finanțare Internațională, Resurse Umane, Relații cu Publicul și Logistică;

 - Direcției Economice

 - Direcția Arhitect șef

 **Viză de legalitate,**

 **Secretarul general al Municipiului Târgu Mureș**

 **Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**